Tempeleiner

Tempeleiner (latin: Juniperus rigida) er en art av bartrær som tilhører einerslekten Juniperus i sypressfamilien. Den vokser i Korea, Kina og sørøstre Russland opp til 2.200 moh.

Treet blir 5-16 m høyt og diameteren inntil 50 cm. Barken er matt gråbrun. Den er en spissnålet einerbusk med mellomgrønne, inntil 2,3 cm lange nåler og ett enslig blåhvit bånd av spalteåpninger under bladene. Nålene sitter i grupper av 3. Den er særbu, med hann- og hunnblomster på separate individer.

Konglene starter som en slags bærliknende, grønne knopper, og modner over 18 måneder til brune, purpurbrune eller purpurblå kongler på inntil 8 mm diameter. Frøene er fuglespredd.

Treet plantes mye rundt templer og som bonsaitre.

Eksterne lenker 
 
 Conifer Specialist Group (1998), Juniperus rigida

Sypressfamilien